ebonitt
Store norske leksikon,Realfag,Kjemi,Polymerkjemi
Ebonitt er en type hard gummi som ofte er brunsvart. Materialet fremstilles av naturgummi eller syntetiske diengummityper ved vulkanisering med relativt store mengder svovel, 20–50 deler svovel per 100 deler gummi (mot bare 2–3 deler svovel i vanlig myk gummi).
Ebonitt kan nærmest klassifiseres som en herdeplast. Den ble første gang fremstilt i 1843 og var dermed den første syntetiske herdeplasten, betydelig tidligere enn bakelitt.Ebonitt har vært mye brukt i elektroteknikken fordi den er en god isolator og lett å bearbeide. Nå er den for en stor del erstattet av nyere plasttyper. Den er imidlertid fremdeles en del brukt til bilbatterikasser og til korrosjonsbeskyttende belegg i tanker i kjemisk industri. Les mer i Store norske leksikon plast gummi